Težava pa je, ker so na primer za težave s kolenom enake vaje izdelane tako za tistega klienta, ki je star 100 let in ima težave s kolenom že 60 let, poleg teh pa ima še deset drugih bolezni, kot za dvajsetletnega fanta, ki je v dobri kondiciji, popolnoma zdrav in ima le rahlo poškodbo kolena. Primer je mogoče nekoliko skrajen, a lepo prikazuje, zakaj je izvajanje teh vaj za večino ljudi premalo, ker so prelahke in ne zajamejo celotne problematike posameznika. Izdelane so tako, da so primerne tudi za starejše z različnimi težavami, zato pri njih drugih težav s hojo in ravnotežjem ter drugim ne rešujejo, hkrati pa so prelahke za vse, ki so mlajši, v malo boljši formi itd. ter bi morali imeti težje vaje za koleno. Takšne vaje res ne škodijo, a tudi koristijo ne pretirano, zato izvajanje takšnih vaj nikakor ni fizioterapija in se z njimi ne doseže optimalnega napredka.